Държавен вестник, бр. 96, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  96
Изменения на Кодекса за конструкцията и 
оборудването на кораби, превозващи опасни 
химикали в наливно състояние (Кодекс BCH)
(Приети с Резолюция MEPC.56(33) на Комитета 
по опазване на морската среда на Междуна-
родната морска организация на 30 октомври 
1992 г. В сила за Република България от 
1 юли 1994 г.)
Комитетът по опазване на морската среда,
Като припомня член 38, буква а) от Кон-
венцията за Международната морска орга-
низация относно функциите на Комитета по 
опазване на морската среда, възложени му с 
международни конвенции за предотвратяване 
и контрол на замърсяването на морето от 
кораби,
Като отбелязва член 16 от Международ-
ната конвенция за предотвратяване на за-
мърсяването от кораби, 1973 г. (по-нататък 
наричана „Конвенцията от 1973 г.“), и член 
VI от Протокола от 1978 г., отнасящ се до 
Международната конвенция за предотвра-
тяване на замърсяването от кораби, 1973 г. 
(по-нататък наричан „Протокола от 1978 г.“), 
които заедно определят процедурата за изме-
нение на Протокола от 1978 г. и възлагат на 
съответния орган на Организацията функцията 
за разглеждане и приемане на изменения на 
Конвенцията от 1973 г., изменена с Протокола 
от 1978 г. (MARPOL 73/78),
Като отбелязва също Резолюция МЕРС.55(33), 
с която Комитетът приема изменения към 
Международния кодекс за конструкцията и 
оборудването на кораби, превозващи опасни 
химикали в наливно състояние („IBC code“),
Като признава необходимостта съответните 
изменения на Кодекс BCH да влязат в сила на 
датата, на която влизат в сила измененията 
на IBC code,
Като разгледа на своята тридесет и трета 
сесия съответните изменения на Кодекс BCH, 
предложени от Подкомитета за химикали в 
наливно състояние на двадесет и първата 
сесия, и разпространени в съответствие с 
член 16, параграф 2, буква а) от Конвенцията 
от 1973 г.,
1. Приема в съответствие с член 16, па-
раграф 2, буква d) от Конвенцията от 1973 г. 
изменения на Кодекс BCH, чийто текст се 
съдържа в приложението към настоящата 
резолюция;
2. Установява в съответствие с член 16, 
параграф 2, буква f), подточка iii) от Кон-
венцията от 1973 г., че измененията се считат 
за приети на датата, на която са установени 
условията за влизане в сила на измененията 
на IBC code, приети от Комитета с Резолю-
ция МЕРС.55(33), освен ако преди тази дата 
не по-малко от една трета от Страните или 
Страните, чиито комбинирани търговски 
флоти съставляват не по-малко от 50% от 
брутния тонаж на световния търговски флот, 
не са уведомили Организацията за възраже-
нията си по измененията;
3. Приканва Страните да отбележат, че 
в съответствие с член 16, параграф 2, бук-
ва g), подточка ii) от Конвенцията от 1973 г. 
посочените изменения влизат в сила шест 
месеца след приемането им в съответствие с 
параграф 2 по-горе;
4. Отправя искане към генералния секретар, 
за целите на член 16, параграф 2, буква е) от 
Конвенцията от 1973 г., да предаде заверени 
копия от настоящата резолюция и текста на 
измененията, съдържащ се в приложението, 
на всички Страни по Протокола от 1978 г.;
5. В допълнение отправя искане към гене-
ралния секретар да предаде копия от насто-
ящата резолюция и приложението към нея 
на членовете на Организацията, които не са 
Страни по Протокола от 1978 г.
ПРИЛОЖЕНИЕ
ИЗМЕНЕНИЯ НА КОДЕКСА ЗА КОНСТРУК-
ЦИЯТА И ОБОРУДВАНЕТО НА КОРАБИ, 
ПРЕВОЗВАЩИ ОПАСНИ ХИМИКАЛИ В 
НАЛИВНО СЪСТОЯНИЕ (КОДЕКС BCH)
В съществуващия текст на последното 
изречение в 1.1 се добавят следните думи:
… от глава 17 от IBC code.
Последните две изречения от съществува-
щия текст към 1.2.1 се изменят така:
Понастоящем Кодексът е ограничен до 
течностите, предвидени в обобщението на 
минималните изисквания в глава 17 от IBC 
code. Продуктите, които са прегледани и е 
определено, че не представляват опасни и 
замърсяващи отровни вещества, за които се 
прилага Кодексът, са предвидени в глава 18 
от IBC code.
Съществуващият текст от 1.4.16А се заменя 
със следното:
Вредно течно вещество означава всяко ве-
щество, посочено в допълнение II от Анекс II 
на Международната конвенция за предотвра-
тяването на замърсяването от кораби, 1973 г., 
както е изменена с Протокола от 1978 г., 
отнасящ се към нея (MARPOL 73/78), или 
временно класифицирано съгласно разпоред-
бите на правило 3, параграф 4 от посочения 
Анекс, попадащо в категории А, В, С или D.
Добавя се следният нов текст 1.4.16С след 
съществуващия 1.4.16В:
Кодекс IBC означава Международен кодекс 
за конструкцията и оборудването на кораби, 
превозващи опасни химикали в наливно състо-
яние, приет от Комитета по морска безопасност 
и Комитета по опазване на морската среда 
на Организацията с резолюции MSC.4(48) и 
МЕРС.19(22), както е изменен.
Съществуващият текст от 3.16.10(а) се за-
меня със следното:
дихателна защита от филтърен тип е не-
приемлива;